Kintetsu-rautatiet

Kinki Nippon -rautatiet (), lyhyemmin Kintetsu (), on japanilainen rautatieyhtiö, joka toimii Kansain eli Kinkin seudulla Keihanshinin metropolialueella sekä Chūbun seudulla Nagoyan ja Isen kaupunkien ympäristöissä. Se luetaan suurten yksityisten rautatieyhtiöiden (ōte-shitetsu) joukkoon ja sillä onkin Japanin yksityisistä rautatieyhtiöistä (JR-konsernia lukuun ottamatta) pisin verkosto, 501,1 kilometriä. Päivittäin yhtiö kuljettaa noin 1,5 miljoonaa matkustajaa (vuonna 2014) ja asemia sillä on käytössään 286 kappaletta. Se on osa Kintetsu Group Holdings -ryhmää, johon kuuluu lukuisia muita yrityksiä muun muassa liikenteen, kiinteistökehityksen ja vähittäiskaupan aloilta.

Yhtiöllä on 7 508 työntekijää (vuonna 2017). Sen pääkonttori sijaitsee Osakan kaupungin Tennōjin suuralueella.

 Historia 
Kinki Nippon -rautateiden edeltäjä Naran raitiotieosakeyhtiö () perustettiin syyskuussa 1910. Jo seuraavassa kuussa se muutti nimensä Osakan sähköraitiotieksi (). Liikennöinti Naran ja Osakan välillä aloitettiin vuonna 1914 Ikoman tunnelin valmistuttua. Myöhemmin yritys laajensi toiminta-aluettaan lukuisten fuusioiden kautta; vuonna 1941 se fuusioitui Sankyū-rautateihin ja otti nimekseen Kansai kyūkō -rautatiet () jo aiemmin Sankyū-rautateihin liitetyn yrityksen mukaan. Kansai kyūkō -rautateihin liitettiin seuraavina vuosina vielä useita muita pienempiä rautatieyhtiöitä ja vuonna 1944 Nankai-rautatiet, minkä myötä yritys otti käyttöön nykyisen nimensä. Nankai kuitenkin erotettiin siitä omaksi yrityksekseen toisen maailmansodan päätyttyä vuonna 1947.

 Linjat 
Kintetsu-rautateiden verkosto palvelee laajaa aluetta Osakan, Kioton, Naran, Aichin ja Mien prefektuureissa. Sen merkittävimmät linjat liittävät toisiinsa Osakan ja Nagoyan, Osakan ja Naran, Kioton ja Naran sekä Nagoyan ja Isen. Osakan itäosia ja Naran prefektuurin pohjoisosia palvelee tiheä rautatieverkko. Läpiajoliikennettä Kintetsu harjoittaa useiden muiden rautatieyhtiöiden linjoille: Kioton metron Karasuma-linjalle, Osakan metron Chūō-linjalle ja Hanshin-rautateiden linjoille.

 Symboli  Linja  Japaniksi  Reitti  Pituus (km)Leveäraiteiset linjat, Kioton–Naran alue  Nanba-linja  近鉄難波線  Ōsaka-Uehonmachi–Ōsaka-Nanba  2,0  Nara-linja  近鉄奈良線  Fuse–Kintetsu-Nara  26,7   Ikoma-linja  近鉄生駒線  Ōji–Ikoma  12,4   Keihanna-linja  近鉄けいはんな線  Nagata–Gakken Nara-Tomigaoka  18,8  Kioto-linja  近鉄京都線  Kioto–Yamato-Saidaiji  34,6  Kashihara-linja  近鉄橿原線  Yamato-Saidaiji–Kashihara-jingū-mae  23,8  Tenri-linja  近鉄天理線  Hirahata–Tenri  4,5  Tawaramoto-linja  近鉄田原本線  Shin-Ōji–Tawaramoto  10,1Leveäraiteiset linjat, Osakan–Nagoyan alue  Osaka-linja  近鉄大阪線  Ōsaka-Uehonmachi–Ise-Nakagawa  108,9  Shigi-linja  近鉄信貴線  Kawachi-Yamamoto–Shigisanguchi  2,8  Nagoya-linja  近鉄名古屋線  Ise-Nakagawa–Kintetsu-Nagoya  78,8  Yunoyama-linja  近鉄湯の山線  Kintetsu-Yokkaichi–Yunoyama-onsen  15,4  Suzuka-linja  近鉄鈴鹿線  Ise-Wakamatsu–Hiratachō  8,2  Yamada-linja  近鉄山田線  Ise-Nakagawa–Ujiyamada  28,3  Toba-linja  近鉄鳥羽線  Ujiyamada–Toba  13,2  Shima-linja  近鉄志摩線  Toba–Kashikojima  24,5Kapearaiteiset linjat  Minami-Ōsaka-linja  近鉄南大阪線  Ōsaka-Abenobashi–Kashihara-jingū-mae  39,7  Dōmyōji-linja  近鉄道明寺線  Dōmyōji–Kashiwara  2,2  Nagano-linja  近鉄長野線  Furuichi–Kawachinagano  12,5  Gose-linja  近鉄御所線  Shakudo–Kintetsu-Gose  5,2  Yoshino-linja  近鉄吉野線  Kashihara-jingū-mae–Yoshino  25,2Funikulaarit  Ikoman funikulaari  生駒鋼索線  Toriimae–Ikoma-sanjō  2,0  Nishi-Shigin funikulaari  西信貴鋼索線  Shigisanguchi–Takayasuyama  1,3

 Lähteet 

 Aiheesta muualla 

Yhtiön internetsivut    

Luokka:Japanilaiset rautatieyhtiöt